钦定古今图书集成/明伦汇编/闺媛典/第282卷 > 皇清十五 > 丘贞继妻汤氏
## 钦定古今图书集成/明伦汇编/闺媛典/第282卷 > 皇清十五 > 丘贞继妻汤氏

按《苏州府志》：“汤氏，长洲人，郡诸生丘贞继妻。幼娴书礼，年十九归丘，敬夫如严父。二十二，夫亡无子，欲与偕亡，因念翁姑老，忍死事之。家贫，藉十指以供朝夕。越数年，翁姑相继殁，氏百计经营，并前室姚氏共四棺，俱克葬。茕茕一身，归依父母，苦节三十七年。卒年五十有八。有司累旌其门。”